text: Fodbolddirektør: Det bliver svært for den nye træner
  13 april 2015 kl. 19.33
  Direktøren i FC Fredericia er glad for klubbens trænerskift og håber på, at holdet nu kan undgå nedrykninger.
  Mandag eftermiddag kom det frem, at FC Fredericias tidligere træner, Nicolai Wael er fyret fra posten. I stedet er det Peter Sørensen, som skal forsøge at føre holdet til nye sejre.
  - Jeg ved, at Peter har nogen af de redskaber, der skal til, for at ruske lidt op i vores trup og få banket noget nyt selvtillid ind i dem, siger Stig Pedersen, direktør i FC Fredericia til TV SYD her til aften.
  Peter Sørensen har efter sit første ophold i Fredericia været træner i AGF og norske HamKam.
  
  